ПРОТОКОЛ №2
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 22.01.2018 г. 

ПРИСЪСТВАТ: Бонка Дечева, Мариана Костова, Любка Андонова, Анелия Маркова, Вяра Камбурова, Виолета Главинова, Бонка Янкова, Иванка Шкодрова. Иван Стойчев, Олга Керелска,  Драгомир Кояджиков, Даниела Марчева, Александър Еленков, Деспина Георгиева, Атанаска Дишева, Красимир Шекерджиев.

Отсъстват: Вероника Имова.

На заседанието присъстваха: 
Мария Христова – директор на дирекция СККМ,
Цветанка Тиганчева – началник-отдел „Конкурси на магистрати“, 
Николина Георгиева - началник-отдел „Атестиране и кариерно развитие на съдии“. 

Протоколирал: Илина Йосифова

Допълнителни точки, включени за разглеждане в дневния ред на Комисията по атестирането и конкурсите 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

ВКЛЮЧВА следните допълнителни точки в дневния ред на Комисията по предложенията и атестирането, за разглеждане: Р-9, С-9.  

РАЗНИ
Р-1. ОТНОСНО: Проект на становище на КАК-СК, по чл. 169, ал. 1 от ЗСВ, във връзка с чл. 55, ал. 1 от Наредба №1/09.02.2017 г. за конкурсите за магистрати и за избор на административни ръководители в органите на съдебната власт, за притежаваните професионални качества на Боряна Александрова Ангелова - съдия в Районен съд - Лом, във връзка с открита процедура за избор на административен ръководител - председател на Районен съд - Лом, който ще се проведе на 30.01.2017 г. 
КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

1.1. ПРИЕМА становището за притежаваните професионални качества на Боряна Александрова Ангелова - съдия в Районен съд - Лом.  

1.2. ИЗПРАЩА, на основание чл. 12, ал. 2 от Правилата за избор на административни ръководители в органите на съдебната власт, становището по т. 1.1. на Боряна Александрова Ангелова - съдия в Районен съд - Лом, за запознаване. 

1.3. ПРЕДОСТАВЯ становището по т. 1.1. на Съдийската колегия на Висшия съдебен съвет на основание чл. 12, ал. 1 от Правилата за избор на административни ръководители в органите на съдебната власт, ведно с цялата документация във връзка с избора на административен ръководител - председател на Районен съд - Лом.  

1.4. ВНАСЯ предложението за провеждане на избор в заседанието на Съдийската колегия на Висшия съдебен съвет, насрочено за 30.01.2018 г. 

Р-2. ОТНОСНО: Обсъждане на въпроса дали е придобит статут на несменяемост от магистрати по силата на закона. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

2. Отлага разглеждането на т. Р-2 от настоящия дневен ред за следващото заседанието на Комисията по атестирането и конкурсите към Съдийската колегия на ВСС. 

Р-3. ОТНОСНО: Обявяване на свободните длъжности за „младши съдия“ в окръжните съдилища, на основание чл. 179, вр. чл. 176, ал. 1, т.1 от ЗСВ.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

3.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, на основание чл. 179 от ЗСВ, ДА ОБЯВИ 41 (четиридесет и една) свободни длъжности за „младши съдия" в окръжните съдилища, както следва:

1. 	Окръжен съд - Благоевград	 	1 (една) свободна длъжност	
2. 	Окръжен съд -  Бургас			2 (две) свободни длъжности	
3. 	Окръжен съд - Варна	         		3 (три) свободни длъжности	
4. 	Окръжен съд - Велико Търново	2 (две) свободни длъжности	
5. 	Окръжен съд -  Видин			1 (една) свободни длъжности	
6. 	Окръжен съд -  Враца			2 (две) свободни длъжности	
7. 	Окръжен съд -  Добрич			1 (една) свободна длъжност
8.	Окръжен съд – Кърджали		1 (една) свободна длъжност
9. 	Окръжен съд - Кюстендил		1 (една) свободна длъжност	
10. 	Окръжен съд – Монтана 		1 (една) свободна длъжност
11.	Окръжен съд - Пазарджик		2 (две) свободни длъжности
12. 	Окръжен съд -  Перник			1 (една) свободна длъжност
13. 	Окръжен съд -  Плевен			1 (една) свободна длъжност	
14. 	Окръжен съд -  Пловдив		4 (четири) свободни длъжности
15. 	Окръжен съд -  Русе			1 (една) свободна длъжност
16.	Окръжен съд – Силистра		1 (една) свободна длъжност	
17. 	Окръжен съд -  Сливен			1 (една) свободна длъжност	
18. 	Окръжен съд -  София			2 (две) свободни длъжности
19.	Окръжен съд - Стара Загора		2 (две) свободни длъжности	
20.	Окръжен съд – Търговище		1 (една) свободна длъжност
21.	Окръжен съд – Хасково		2 (две) свободни длъжности	
22. 	Софийски градски съд			8 (осем) свободни длъжности	

3.2. Решението за обявяване на свободните длъжности за „младши съдия" в окръжните съдилища да се обнародва в „Държавен вестник", публикува в един централен всекидневник, както и на страницата на Висшия съдебен съвет в Интернет.

3.3. Внася предложението в заседанието на Съдийската колегия, насрочено на 30.01.2018 г., за разглеждане и произнасяне. 

Р-4. ОТНОСНО: Планиране на длъжности за „младши съдия“ в окръжните съдилища, на основание чл. 177, вр. чл. 176, ал. 1, т.1 от ЗСВ.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

4.1. ПРЕДЛАГА на Съдийската колегия на Висшия съдебен съвет да ПРИЕМЕ извършеното планиране на длъжности за „младши съдия“ в окръжните съдилища.

4.2. ПРЕДЛАГА на Съдийската колегия на Висшия съдебен съвет, на основание чл. 177 от ЗСВ, ДА ПЛАНИРА 31 (тридесет и една) свободни длъжности за „младши съдия“ в окръжните съдилища, както следва:

1. 	Окръжен съд - Благоевград	 		1 (една) свободна длъжност
2. 	Окръжен съд -  Бургас				2 (две) свободни длъжности
3. 	Окръжен съд - Варна	         			3 (три) свободни длъжности
4. 	Окръжен съд - Велико Търново		2 (две) свободни длъжности
5. 	Окръжен съд -  Враца				1 (една) свободна длъжност
6. 	Окръжен съд -  Добрич				1 (една) свободна длъжност
7. 	Окръжен съд - Кюстендил			1 (една) свободна длъжност
8.	Окръжен съд - Пазарджик			2 (две) свободни длъжности
9. 	Окръжен съд -  Пловдив			3 (три) свободни длъжности
10.	Окръжен съд - Силистра			1 (една) свободна длъжност
11. 	Окръжен съд -  Сливен				1 (една) свободна длъжност
12. 	Окръжен съд -  София				2 (две) свободни длъжности
13.	Окръжен съд - Стара Загора			1 (една) свободна длъжност
14.	Окръжен съд - Хасково				2 (две) свободни длъжности
15. 	Софийски градски съд				8 (осем) свободни длъжности

4.3. ИЗПРАЩА предложението за обявяване на 31 (тридесет и една) свободни длъжности за „младши съдия“, които да се заемат чрез конкурс за младши съдии на комисия „Бюджет и финанси“ към Пленума на Висшия съдебен съвет, за становище относно финансовата обезпеченост и необходимостта за обявяване на свободните длъжности.

Мотиви: С оглед извършената проверка на актуалното кадрово състояние на окръжните съдилища се установява, че към момента реално свободните длъжности „младши съдия" са 4, които не са обявени на конкурс през 2017 г.  През месец юни 2018 г. предстои освобождаване на още 37 длъжности, след изтичането на срока по чл. 240 от ЗСВ на младшите съдии, назначени с решение на ВСС по пр. №10/28.06.2016 г. на Съдийската колегия на Висшия съдебен съвет.
Така свободните към момента длъжности, ведно с предстоящото овакантяване през 2018 г., които биха могли да се обявят за заемане чрез конкурс, са общо 41 длъжности „младши съдия".
След анализ на данните за обема на работа и средната натовареност по щат на окръжните съдилища за 2016 г. и първото полугодие на 2017 г., отчетените структурни и кадрови промени в районните съдилища от съответния съдебен район за петгодишен период (2013 г. – 2017 г.),  прогнозата за свободните съдийски щатове 2019 г. – 2021 г., подробно изложени в настоящото детайлно планиране, съобразявайки специфичните нужди на отделните органи на съдебна власт и становищата на административните ръководители, изискани на основание чл. 177 от ЗСВ, Комисията по атестирането и конкурсите счита за необходимо да бъдат планирани и съответно обявени на централизиран конкурс 31 (тридесет и една)  длъжности за „младши съдия" от общо възможните 41 (четиридесет и една) длъжности.

4.4. Внася предложението в заседанието на Съдийската колегия, насрочено на 30.01.2018 г., за разглеждане и произнасяне. 

Р-5. ОТНОСНО: Заявление от административния ръководител - председател на Районен съд - Горна Оряховица за връщане на заеманата преди избора длъжност, на основание чл. 169, ал. 5 от ЗСВ. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

5. Отлага разглеждането на т. Р-5 от настоящия дневен ред за следващото заседанието на Комисията по атестирането и конкурсите към Съдийската колегия на ВСС. 

Р-6. ОТНОСНО: Определяне на и.ф. административен ръководител - председател на Районен съд - Горна Оряховица във връзка с изтичащия мандат.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

6. Отлага разглеждането на т. Р-6 от настоящия дневен ред за следващото заседанието на Комисията по атестирането и конкурсите към Съдийската колегия на ВСС. 

Р-7. ОТНОСНО: Предложение от административния ръководител - председател на Софийски районен съд за освобождаване от длъжност на съдия Виолина Станчева Трендафилова - Джиджева, на основание чл. 165, ал. 1, т. 1 от ЗСВ. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

4.1. Предлага на Съдийската колегия на Висшия съдебен съвет да освободи, на основание чл. 165, ал. 1, т. 1 от ЗСВ, Виолина Станчева Трендафилова - Джиджева от заеманата длъжност „съдия” в Софийски районен съд, считано от 01.02.2018 г. 

4.2. Внася предложението в заседанието на Съдийската колегия, насрочено на 30.01.2018 г., за разглеждане и произнасяне. 

Р-8. ОТНОСНО: Проект на решение за изменение на решение на Съдийската колегия на Висшия съдебен съвет по протокол №48/28.11.2017 г., т. 16 и т. 16.1.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

8.1. Предлага на Съдийската колегия на Висшия съдебен съвет ДА ОТМЕНИ решения на Съдийската колегия на ВСС по пр. №48/28.11.2017 г., т. 16 и в          т. 16.1 В ЧАСТТА „считано от датата на встъпване в длъжност на Любомир Панайотов Гайдов в длъжност „заместник на административния ръководител – заместник-председател на Административен съд София – област“.

8.2. Внася предложението в заседанието на Съдийската колегия, насрочено на 23.01.2018 г., за разглеждане и произнасяне. 

ПРЕРАЗПРЕДЕЛЯНЕ НА ПРЕПИСКА 
по открита процедура за атестиране и определяне на нов състав, 
на основание чл. 56 от Наредба № 2/23.02.2017 г. 

С-1. ОТНОСНО: Предложение от административния ръководител - председател на Апелативен съд - София за периодично атестиране на Мария Митева Лалова - съдия в Апелативен съд - София, с ранг „съдия във ВКС и ВАС”. 

При отвод на г-жа Бонка Янкова

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

1.1. Преразпределя преписката и на основание чл. 56 от Наредбата възлага на г-жа Вероника Имова - докладчик, г-н Красимир Шекерджиев и г-н Драгомир Кояджиков - членове на атестационния състав, да извършат проверка на дейността на Мария Митева Лалова - съдия в Апелативен съд - София, с ранг „съдия във ВКС и ВАС”. 

1.2. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

ПРЕДЛОЖЕНИЯ ЗА ПОВИШАВАНЕ НА МЯСТО В РАНГ

С-2. ОТНОСНО: Предложение от административния ръководител - председател на Окръжен съд - Варна за повишаване на Невин Реджебова Шакирова - Мехмед - съдия в Окръжен съд - Варна, с ранг „съдия в АС“, на място в по-горен ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

2.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Невин Реджебова Шакирова - Мехмед - съдия в Окръжен съд - Варна, с ранг „съдия в АС“, на място в по-горен ранг „съдия във ВКС и ВАС”, с месечно трудово възнаграждение, съгласно Таблица 1 на ВСС, считано от датата на вземане на решението. 

2.2. ВНАСЯ предложението в заседанието на Съдийската колегия на ВСС, насрочено на 30.01.2018 г., за разглеждане и произнасяне. 

С-3. ОТНОСНО: Предложение от административния ръководител - председател на Окръжен съд - Варна за повишаване на Светлана Тодорова Димитрова - Кирякова - съдия в Окръжен съд - Варна, с ранг „съдия в АС“, на място в по-горен ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

3.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Светлана Тодорова Димитрова - Кирякова - съдия в Окръжен съд - Варна, с ранг „съдия в АС“, на място в по-горен ранг „съдия във ВКС и ВАС”, с месечно трудово възнаграждение, съгласно Таблица 1 на ВСС, считано от датата на вземане на решението. 

3.2. ВНАСЯ предложението в заседанието на Съдийската колегия на ВСС, насрочено на 30.01.2018 г., за разглеждане и произнасяне. 

С-4. ОТНОСНО: Предложение от административния ръководител - председател на Окръжен съд - Варна за повишаване на Мая Недкова Христова - съдия в Окръжен съд - Варна, с ранг „съдия в АС“, на място в по-горен ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

4.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Мая Недкова Христова - съдия в Окръжен съд - Варна, с ранг „съдия в АС“, на място в по-горен ранг „съдия във ВКС и ВАС”, с месечно трудово възнаграждение, съгласно Таблица 1 на ВСС, считано от датата на вземане на решението. 

4.2. ВНАСЯ предложението в заседанието на Съдийската колегия на ВСС, насрочено на 30.01.2018 г., за разглеждане и произнасяне. 

С-5. ОТНОСНО: Предложение от административния ръководител - председател на Районен съд - Костинброд, за повишаване на Ивайло Христов Родопски - съдия в Районен съд - Костинброд, с ранг „съдия в АС”, на място в по-горен ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

5. Отлага разглеждането на т. С-5 от настоящия дневен ред за следващото заседание на Комисията по атестирането и конкурсите към Съдийската колегия на ВСС. 

С-6. ОТНОСНО: Предложение от Каролина Неделчева Михайлова - съдия в Административен съд - София-област, с ранг „съдия в АС“, за повишаване на място в по-горен ранг „съдия във ВКС и ВАС“. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

6. Отлага разглеждането на т. С-6 от настоящия дневен ред за следващото заседание на Комисията по атестирането и конкурсите към Съдийската колегия на ВСС. 

ПРЕДЛОЖЕНИЯ ЗА ПЕРИОДИЧНО АТЕСТИРАНЕ

С-7. ОТНОСНО: Предложение от административния ръководител - председател на Окръжен съд - Ямбол за периодично атестиране на Красимира Веселинова Тагарева - съдия в Окръжен съд - Ямбол, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

7. Отлага разглеждането на т. С-7 от настоящия дневен ред за следващо заседание на Комисията по атестирането и конкурсите към Съдийската колегия на ВСС. 

С-8. ОТНОСНО: Предложение от административния ръководител - председател на Окръжен съд - Ямбол за периодично атестиране на Николай Енчев Иванов - съдия в Окръжен съд - Ямбол, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

8. Отлага разглеждането на т. С-8 от настоящия дневен ред за следващо заседание на Комисията по атестирането и конкурсите към Съдийската колегия на ВСС. 

ДОПЪЛНИТЕЛНИ ТОЧКИ

Р-9. ОТНОСНО: Обявяване на конкурс за заемане на длъжността „младши съдия“ в окръжните съдилища.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

9.1. Предлага на Съдийската колегия на Висшия съдебен съвет, на основание чл. 180 от ЗСВ, да обяви конкурс за заемане на 31 (тридесет и една) свободни длъжности за младши съдия в окръжните съдилища, както следва:

1. 	Окръжен съд - Благоевград	 		1 (една) свободни длъжност
2. 	Окръжен съд -  Бургас				2 (две) свободни длъжности
3. 	Окръжен съд - Варна	         			3 (три) свободни длъжности
4. 	Окръжен съд - Велико Търново		2 (две) свободни длъжности
5. 	Окръжен съд -  Враца				1 (една) свободна длъжност
6. 	Окръжен съд -  Добрич				1 (една) свободна длъжност
7. 	Окръжен съд - Кюстендил			1 (една) свободна длъжност
8.	Окръжен съд - Пазарджик			2 (две) свободни длъжности
9. 	Окръжен съд -  Пловдив			3 (три) свободни длъжности
10.	Окръжен съд – Силистра			1 (една) свободна длъжност
11. 	Окръжен съд -  Сливен				1 (една) свободна длъжност
12. 	Окръжен съд -  София				2 (две) свободни длъжности
13.	Окръжен съд - Стара Загора			1 (една) свободна длъжност
14.	Окръжен съд – Хасково			2 (две) свободни длъжности
15. 	Софийски градски съд				8 (осем)свободни длъжности

9.2. На основание чл. 181, ал. 1 и ал. 4 от ЗСВ и чл. 11, ал. 1 от Наредба №1 от 9 февруари 2017 г. за конкурсите за магистрати и за избор на административни ръководители в органите на съдебната власт, кандидатите подават лично или чрез писмено упълномощен техен представител в администрацията на Висшия съдебен съвет, гр. София, ул. „Екзарх Йосиф" №12, писмено заявление за участие в конкурса по образец, утвърден от Пленума на Висшия съдебен съвет, в 14-дневен срок от датата на обнародването на обявата в Държавен вестник. Заявления, подадени след срока, както и изпратени по пощата или по куриер, не се приемат. При подаване на заявлението всеки кандидат получава входящ номер и дата, като към него се прилагат следните документи:
·	подробна автобиография, подписана от кандидата;
·	нотариално заверено копие от диплома за завършено висше образование по специалността „Право". Завършилите висше образование в чуждестранно висше учебно заведение представят диплома, легализирана и призната от МОН и приравнена към шестобалната система;
·	нотариално заверено копие от удостоверение за придобита юридическа правоспособност;
·	свидетелство за съдимост, издадено за участие в конкурс по Закона за съдебната власт;
·	медицинско удостоверение, издадено в резултат на извършен медицински преглед, че лицето не страда от психическо заболяване и медицинско удостоверение, че лицето не се води на учет;
·	нотариално заверено копие от трудова/служебна и/или осигурителна книжка или друг документ, удостоверяващ съответен стаж по чл. 164 от ЗСВ за длъжността;
·	декларация за българско гражданство по чл. 162 от ЗСВ, по образец;
·	най-малко две препоръки от преподаватели по правни науки, съдии, прокурори, следователи, адвокати или други юристи, при които е проведен стажът за придобиване на юридическа правоспособност и които познават нравствените и професионалните качества на кандидата;
·	попълнен въпросник по образец, изготвен от Съдийската колегия на Висшия съдебен съвет, във връзка с притежаваните от кандидата нравствени качества;
·	мотивационно писмо;
·	други документи, които по преценка на кандидата имат отношение към професионалните или нравствените му качества.

9.3. Конкурсът да се проведе от конкурсна комисия на два етапа - писмен и устен изпит по реда на чл. 184 от Закона за съдебната власт.

9.4. Писменият изпит да се проведе на 14 април 2018 г. (събота) от 9,00 часа, в сградата на Софийски университет „Свети Климент Охридски", бул. „Цар Освободител" №15. Разпределението на кандидатите по зали да бъде публикувано на интернет страницата на Висшия съдебен съвет в раздел „Важно/Конкурсни процедури".

9.5. Устният изпит да се проведе по график и на места определени от конкурсната комисия.

9.6 Възлага на главния секретар на ВСС да организира техническата процедура по провеждането на конкурсите. 

9.7. Упълномощава главния секретар на ВСС да сключи договор за наем на помещенията в Софийски университет „Свети Климент Охридски", където ще се проведе писмения изпит.

9.8. Решението за обявяване на конкурса да се обнародва в „Държавен вестник", публикува в един централен всекидневник, както и на страницата на Висшия съдебен съвет в Интернет. 

9.9. Внася предложението в заседанието на Съдийската колегия, насрочено на 30.01.2018 г., за разглеждане и произнасяне. 

С-9. ОТНОСНО: Предложение от административния ръководител - председател на Окръжен съд - Пловдив за периодично атестиране на Пламен Петров Чакалов - съдия в Окръжен съд - Пловдив, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

9.1. Налице са условията по чл. 196, т. 3 от ЗСВ за провеждане на периодично атестиране на Пламен Петров Чакалов - съдия в Окръжен съд - Пловдив, с ранг „съдия във ВКС и ВАС”.

9.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 94 (деветдесет и четири) точки на Пламен Петров Чакалов - съдия в Окръжен съд - Пловдив, с ранг „съдия във ВКС и ВАС”.

9.3. ПРЕДОСТАВЯ, на основание чл. 205, ал. 1 от ЗСВ, на Пламен Петров Чакалов - съдия в Окръжен съд - Пловдив, с ранг „съдия във ВКС и ВАС”, резултатите от атестирането за запознаване. 

ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ: 

БОНКА ДЕЧЕВА (п)